
Florentin Smarandache: Exista o sansa de salvare prin cultura si limba 

-- Mai intai v-as ruga sa va prezentaţi cititorului nostru. 

-- Sunt profesor de matematica ia Universitatea New Mexico, scriitor. Am publicat 
55 de cârti si articole/note ştiinţifice: Literatura (poezie, proza scurta, roman, 
jurnal din timpul dictaturii, din iagar, din exil, povestiri pentru copii, piese de 
teatru, traduceri, eseuri, culegeri din folclor), Filozofie (neutrosofia, logica 
neutrosofica), Arta (supra-picturi, non-desene, grafica, colaje, foto), Fizica 
(paradoxuri cuantice, superluminal), Matematica (teoria numerelor, geometrie 
neeuclideana, structuri algebrice). 

-- Cum credeţi, paradoxismul -- curentul literar pe care i-ati fondat in 1980, ca 
protest antitotalitar, poate fi cumva de folos intr-o societate dominata de 
comunism (cum e Basarabia in prezent)? 

-- Paradoxismul este un protest impotriva oricărei forme de totalitarism. El poate 
fi uzitat, intr-o societate dictatoriala, prin luarea in răspăr a sloganelor oficiale - 
persiflare (procedeu paradoxist) care sa transpara in operele creatorilor. 

-- Ati elaborat o carte electronica de fabule, imnuri, poezii pentru copii, pasteluri 
de ia romanii din Transnistria. Cum ati elaborat aceasta culegere? De ce anume 
de ia romanii din Transnistria? 

-- Am vrut sa demonstrez ca nu exista vreo diferenţa intre limba asa-zisa 
"moldoveneasca" si cea romaneasca. Daca in subtitlul acestei culegeri lirice, 
"Mărgele risipite", nu s-ar fi adaugat ca provine de la romanii de dincolo de Nistru 
(Svetlana Garabaji si alţii), sunt sigur ca acei care ar fi citit-o ar fi văzut ca e 
caracteristica pentru orice zona a României! 

-- Ati profesat, intr-o perioada, daca am inteles bine, matematica la Chisinau, 
ocazie prin care ati văzut indeaproape realităţile de aici. Cum credeţi, de ce 
comunismul a prins rădăcini tocmai aici? Credeţi ca exista o sansa de salvare 
prin cultura? 

-- Comunismul a fost impus cu forţa, in Europa de Est, ca o ideologie imperialista 
ruseasca. Era un mod sovietic de a ne supune prin indoctrinare, de a ne desfiinţa 
ca naţiune. Exista, desigur, o sansa, de salvare prin cultura si limba - va rog sa 
nu uitati ca limba in Basarabia este cea care ne mai uneşte. Si de acest lucru 
tinerii basarabeni sunt conştienţi. 



-- Ce se aude in presa americana despre evenimentele de ultima ora de la 
Chisinau? 

-- Ziarele romaneşti ce apar in diaspora ("Clipa" din California, "Cuvântul 
Romanesc" din Canada, etc.) critica introducerea studierii obligatorii a limbii ruse 
in şcolile din Basarabia. Am primit mesaje si pe Internet, mulţi romani din 
străinătate atasandu-se protestului tinerilor de peste Prut. 

In plus, se deplânge soarta şcolilor romaneşti din Transnistria, unele pe cale de 
inchidere din cauza regimului impus de Smirnov. 

-- Cum de s-a intamplat ca un matemacian de talia dvs. sa practice si literatura, 
mai mult decât atat, sa fie si fondatorul unui curent literar? Se simţea intr-atat de 
acut nevoia unei noi avangarde? 

-- Nu se simţea nevoia unei noi avangarde literare, ci a unei revolte -- revolta 
politica, sociala pe care nu o puteam infaptui in matematica, ci in cultura. Era o 
eliberare spirituala. Plăcerea de a nu le face autoritatilor pe plac! Ca 
matematician mi-am adus aminte de paradoxurile celebre antice: Ahile cel iute 
de picior nu poate depăşi broasca ţestoasa, Paradoxul săgeţii, Paradoxul 
mincinosului, Paradoxul bărbierului... 

Paradoxismul se bazeaza pe folosirea excesiva de antiteze, antinomii, 
contradicţii, oximorone, parabole, paradoxuri in creaţie (literatura, arta, filozofie, 
chiar si stiinta). El urmăreşte lărgirea sferei artistice prin elemente neartistice, 
prin experimente contradictorii reflecta societatea in care se spune ceva, dar 
realitatea este alta. 

-- Cum e primit paradoxismul in America? In alte parti? In Romania? 

-- Paradoxismul este primit, cum m-am si aşteptat, in mod paradoxal (I). Apropo, 
am format anul trecut doua cluburi internaţionale, iar, in ultimele doua antologii 
paradoxiste internaţionale (una accesibila la 

http://www.gaIlup.unm.edu/~smarandache/Third-Anthology-Prd.pdf) am editat 
texte in 5-6 limbi provenind de la 140 scriitori din circa 15 tari. li invit, prin urmare, 
pe cititorii revistei "Tara" sa-mi expedieze lucrări paradoxiste pentru Antologia A 
Patra (la adresa digitala: smarand@unm.edu). 

-- Acum, când Romania are mai multa deschidere spre Occident, nu va tentează 
gândul sa va intoarceti acasa? 

-- Ba da, insa mai târziu. In momentul de fata incerc sa acumulez si sa ma 
perfecţionez cat pot in America, beneficiind de avantajele tehnologiei electronice 
si ale revoluţiei informaţionale. 

